Yonib ketgan elektrostansiya, uyi buzilayotgan falastinliklar, olovdan qutqarilgan AQSh bayrogʻi — 5 avgust suratlari

Bugunning eng sara suratlarini e‘tiboringizga havola etamiz.
Livan poytaxti Bayrut shahrida norozilik namoyishlari boʻlib oʻtmoqda. Namoyishchilar mamlakat hukumatidan inqirozga qarshi choralar qoʻllashni va bir yil oldingi portlash oqibatlarini bartaraf etish boʻyicha harakat qilishni talab qilmoqda.
98 yoshli veteran Bob Sullivan Londondagi qirollik gospitali yonida Gana mustaqilligi uchun kurashgan xalqlar hurmatiga oʻtkaziladigan «Founder's Day» marosimida ishtirok etmoqda.
Kaliforniyada davom etayotgan oʻrmon yongʻinlari vaqtida oʻt oʻchiruvchilar aholi uylaridan birida oʻrnatilgan AQSh bayrogʻini yonib ketishdan asrab qoldi.
Hindistonda hukumatning agrar islohotlariga qarshi chiqqan namoyishchilarni polisiya suv yordamida qaytarishga harakat qilmoqda.
Livanda joylashgan Xon Yunus qochoqlar lagerida issiq kunda falastinlik ona bolalarini choʻmiltirmoqda.
Turkiyadagi oʻrmon yongʻinlarining Kemerkoy issiqlik stansiyasiga yetib kelishi ortidan aholi dengiz orqali evakuasiya qilinmoqda.
Avstraliyada bu yil hisobidan ilk koala dunyoga keldi.
Ispaniyaning Malaga shahri sohillarida dam olayotgan turistlar.
Iordan daryosining gʻarbiy sohilida falastinliklarga tegishli uylar Isroil tomonidan buzib tashlanmoqda. Vaziyatni Isroil askarlari nazorat qilib turibdi. Isroil tinimsiz ravishda Falastin hududlarini noqonuniy ravishda egallab olmoqda.
Germaniyaning Beldorf kommunasida fermadagi sigirlar.
Turkiya janubi-gʻarbidagi oʻrmon yongʻinlari hududdagi issiqlik elektr stansiyasiga ham yetib keldi.
Dunyodagi eng katta muzey hisoblangan Parijdagi Luvr muzeyida odamlar ichkariga kirish uchun navbat kutmoqda.